Alvar Aalto -museo

Alvar Aalto -museo on Jyväskylässä sijaitseva vuonna 1966 perustettu Alvar Aallon arkkitehtuuri- ja muotoiluperinnön vastuumuseo. Toiminta Museo toimii Aalto-informaation keskuksena järjestäen näyttelyitä sekä kotimaassa että ulkomailla ja tuottamalla Alvar Aaltoon liittyviä julkaisuja. Museossa on pysyvästi esillä Alvar Aallon elämäntyöstä kertova näyttely. Museon rakennusperintöosaston tehtävänä on Alvar Aallon rakennusten suojelu. Se ylläpitää valtakunnallista suojelurekisteriä ja antaa asiantuntija-apua Aallon rakennuksiin liittyvissä kysymyksissä. Rakennusperintöosasto toimii läheisessä yhteistyössä Museoviraston kanssa. Ennen Jyväskylän taidemuseon perustamista (1998) Alvar Aalto -museossa esiteltiin myös kuvataidenäyttelyjä. Museorakennus Alvar Aalto -museo sijaitsee Jyväskylän Seminaarinmäen vieressä Jyväsjärveen viettävällä rinteellä yhdessä Keski-Suomen museon vuonna 1960 valmistuneen rakennuksen kanssa. Alvar Aalto museon rakennus valmistui vuonna 1973. Vuonna 2023 Keski-Suomen museon ja Alvar Aalto-museon rakennukset yhdistettiin Aalto2-museokeskukseksi rakennukset yhdistävällä käytävällä. Verkkonäyttelyt Alvar Aallon elämä 1898-1976 (Arkistoitu – Internet Archive) Paimion parantola (Arkistoitu – Internet Archive) Tuolit (Arkistoitu – Internet Archive) Valaisimet (Arkistoitu – Internet Archive) Säynätsalon kunnantalo (Arkistoitu – Internet Archive) Katso myös Muuratsalon koetalo Alvar Aallon kotitalo Alvar Aallon ateljee Lähteet Aiheesta muualla Alvar Aalto –museo Yle, 26.5.2023, Aalto2-museokeskus avautuu Jyväskylässä